cyanic-selkie/wikianc huggingface dataset:
Baltvaigu zoss
Ligzdošana
Dējumā ir 4—5 baltas olas, kuras perē tikai mātīte. Inkubācijas periods ilgst 24—25 dienas. Tēviņš uzturas ligzdas tuvumā un, kad mātīte retumis atstāj ligzdu, lai barotos, ligzdu aktīvi apsargā. Kopumā ligzdošanas laikā abi vecāki zaudē apmēram 30—40% no sava svara, tā kā visu laiku uzturas ligzdas tuvumā. Līdzko mazuļi izšķīlušies un dūnas nožuvušas, ģimene pamet ligzdošanas vietu. Mazie zosulēni spēj iet, peldēt un paši baroties, bet vecāki tos agresīvi aizstāv un apmāca izdzīvot skarbajos ziemeļos. Pametot ligzdu, trīs dienu vecie zosulēni lec lejup no klints. To vieglais un mazais ķermenis, kā arī dūnas ļauj tiem parasti piezemēties uz akmeņainā krasta bez nopietniem ievainojumiem, lai gan ik pa laikam kāds zosulēns pēc šī lēciena iet bojā vai nopietni savainojas.
Lidot jaunie putni sāk 40—45 dienu vecumā, bet paliek kopā ar vecākiem visu pirmo ziemu līdz pavasara migrācijai. Dzimumbriedumu jaunās zosis sasniedz 2—3 gadu vecumā. Dzīves ilgums var būt līdz 24 gadiem.
Kerlija Patersone
Kerlija Patersone (en; dzimusi ) ir bijusī amerikāņu sporta vingrotāja un dziedātāja.
Viņa ir 2004. gada Vasaras Olimpisko spēļu čempione individuālajās daudzcīņas sacensībās. Tāpat sacensībās izcīnīja divas sudraba medaļas. Pasaules čempionātos izcīnījusi vienu uzvaru un vienu sudraba medaļu. 2006. gadā paziņoja par karjeras beigšanu. 2009. gadā K. Patersone tika uzņemta ASV vingrošanas slavas zālē.
2007. gadā K. Patersone uzsāka dziedātājas solokarjeru, 2009. gadā izdeva debijas studijas albumu Back to the Beginning, ko gan bija paredzēts izdot 2008. gadā.
Sponde (pavadonis)
Sponde, arī Jupiters XXXVI ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pavadoņa pagaidu apzīmējums bija S/2001 J5. pavadonim tika piešķirts vārds Sponde. Sponde ir tēls grieķu mitoloģijā, viena no horām.
Sponde ir neliels pavadonis. Tā diametrs ir tikai apmēram 2 km. Pavadonis ir piederīgs Pāsifajas grupai.
Pāsifaja (pavadonis)
Pāsifaja, arī Jupiters VIII ir Jupitera pavadonis. To atklāja britu astronoms Filiberts Žaks Melots (Philibert Jacques Melotte). Pirmoreiz to ieraudzīja fotoplatē, kura bija uzņemta  Karaliskajā Griničas observatorijā. Izpētot pirms tam uzņemtās fotoplates, atklājās, ka pavadonis bija redzams jau mēnesi agrāk. Pavadonim tika piešķirts pagaidu apzīmējums 1908 CJ, jo nebija īsti skaidrs, vai tas ir pavadonis vai asteroīds.
Pavadonim īsta vārda nebija līdz pat 1975. gadam, kad Starptautiskā Astronomijas savienība tam piešķīra vārdu Pāsifaja. Pāsifaja ir tēls grieķu mitoloģijā, Krētas valdnieka Mīnoja sieva, kurai piedzima Mīnotaurs.
Pētījumi liecina, ka Pāsifaja visdrīzāk ir bijis asteroīds, kuru Jupitera gravitācija padarījusi par pavadoni. Redzamās gaismas spektrā Pāsifaja izskatās pelēks, līdzīgi kā C tipa asteroīdi. Pāsifajas vārdā nosaukta vesela grupa Jupitera pavadoņu ar līdzīgiem orbitālajiem parametriem. Pāsifajas grupa sastāv no 16 pavadoņiem.
Mārtiņš Porejs
Mārtiņš Porejs (dzimis Rīgā) ir latviešu hokejists, spēlē aizsarga pozīcijā, Latvijas hokeja izlases dalībnieks. Pašlaik (2022) spēlē Optibet hokeja līgas kluba HK Zemgale sastāvā.
Spēlētāja karjera
Karjeru sācis 2007. gadā SK Rīga 18 sastāvā Latvijas jaunatnes čempionātā. Jau nākamajā sezonā SK LSPA Rīga sastāvā debitējis Latvijas čempionātā. 2009.—2010. gada sezonā M. Porejs pārstāvēja Rīgas "Dinamo Juniors" Baltkrievijas Ekstralīgā, kā arī kļuva par Latvijas čempionu. Kopš 2010.—2011. gada sezonas pārstāv HK Rīga Jaunatnes hokeja līgā, 2011.—2012. gada sezonā bija komandas kapteinis.
Pārstāvējis Latvijas U-18 un U-20 izlasi.
Meža meldrs
Meža meldrs (la) ir grīšļu dzimtas suga. Savvaļā tā ir sastopama Eirāzijā; tās ietvaros nodala daudzus zemākus taksonus (varietātes, pasugas). Latvijā bieži sastopama visā teritorijā; dažāda lieluma grupas pārmitrās vietās mežos un krūmājos, pļavās, purvos, ūdenstilpju piekrastē un peļķēs.
Apraksts
Meža meldrs ir daudzgadīgs, 40-150 cm garš lakstaugs. Augs veido ļoti skraju ceru. Stublājs ir stāvs, strupi trīsšķautņains, aplapots līdz ziedkopai. Lapas ir lineāras, 0,8-1,4 cm platas, gaišzaļas, plātnes mala un vidusdzīsla raupja, sīkdzeloņaina. Ziedkopa stublāja galā ir ļoti zaraina. Veido skraju saliktu čemuru. Ziedkopas zariņi dažāda garuma. Vārpiņas sīkas, olveidīgas, 0,3-0,4 cm garas, zariņa galā pušķī pa 3—5. Apziedņa matiņi atskabargaini, apmēram augļa (riekstiņa) garumā vai mazliet to pārsniedz. Zied jūnijā un jūlijā.
Argo
Argo var būt:
Ismeri
Ismeri ir ciems Rēzeknes novada Lūznavas pagastā. Atrodas pagasta ziemeļu daļā 5 km no pagasta centra Lūznavas, 13 km no novada centra Rēzeknes un 207 km no Rīgas.
Apdzīvotā vieta atrodas pie vietējā autoceļa V551 (Bratova_Lūznava_Vertukšņa), Ismeru ezera krastā.
Ciema teritorijā atrodas Ismeru vecticībnieku lūgšanu nams - vietējās nozīmes arhitektūras piemineklis.
Joannis Vurakis
Joannis Vurakis (gr) bija grieķu sporta šāvējs, 1896. gada vasaras olimpisko spēļu dalībnieks.
1896. gada vasaras olimpiskās spēles
Vurakis 1896. gada vasaras olimpiskajās spēlēs Atēnās startēja 300 metru šaušanā ar šauteni. Diemžēl viņš šo disciplīnu nepabeidza.
Hanss Dīters Fliks
Hanss Dīters Fliks (de; dzimis Heidelbergā) ir vācu futbola treneris un bijušais futbolists. Spēlējis pussarga pozīcijā. Kopš 2021. gada augusta ir Vācijas izlases galvenais treneris.
Futbolista karjera
Piecas sezonas pārstāvējis Minhenes "Bayern", aizvadot 104 spēles Bundeslīgā. Šajā laikā četras reizes kļuva par Vācijas čempionu un vienreiz izcīnīja Vācijas kausu. 1987. gadā spēlēja Eiropas čempionvienību kausa finālā, kurā viņa pārstāvētā komanda piekāpās FC Porto. 1990. gadā pārgāja uz 1. FC Köln, bet 1993. gadā, 28 gadu vecumā, bija spiests beigt profesionālo karjeru savainojumu dēļ. Vēlāk spēlēja amatieru vienībā Victoria Bammental.
Fliks nekad nav spēlējis Vācijas pieaugušo izlasē, bet ir pārstāvējis U-18 izlasi 1983. gada Eiropas čempionātā.
Trenera karjera
Trenera karjeru sāka kā Victoria Bammental spēlējošais treneris. 2000. gada jūlijā kļuva par Hoffenheim galveno treneri. Klubs tolaik spēlēja Bādenes-Virtembergas Oberlīgā, Vācijas futbola ceturtajā līmenī. 2001. gadā uzvarēja līgā un iekļuva Dienvidu reģionālajā līgā. Pēc vairākiem nesekmīgiem mēģinājumiem iekļūt 2. Bundeslīgā, 2005. gada novembrī bija spiests amatu atstāt. 2006. gadā neilgu laiku bija Austrijas kluba Red Bull Salzburg trenera asistents un sporta koordinators.
2019. gada jūlijā uzsāka darbu kā Minhenes "Bayern" trenera Niko Kovača asistents. Kad tā paša gada novembrī Kovačs amatu atstāja, Fliks kļuva par galvenā trenera pienākumu izpildītāju. Decembrī tika apstiprināts par galveno treneri līdz sezonas beigām. 2020. gada aprīlī klubs pagarināja līgumu ar Fliku līdz 2023. gadam. 2019.—2020. gada sezonā Flika vadībā Bayern uzvarēja gan Bundeslīgā, gan Vācijas kausa izcīņā, bet 2020. gada augustā triumfēja arī UEFA Čempionu līgā. 2020.—2021. gada sezonā vēlreiz uzvarēja Bundeslīgā. Pēc sezonas klubu atstāja un kļuva par Vācijas izlases galveno treneri, nomainot amatā Joahimu Lēvu.
Andersena mats
Andersena mats jeb Andersena tēma ir tēma šaha kompozīcijā. Tās būtība — uzdevuma risinājumā matu piesaka karaļa baterija, kas tika radīta spēles gaitā, un figūra, kuru matojot atsedz karalis, neizdara kritisko gājienu.
Vēsture
1842. gadā vācu šahists Ādolfs Andersens (06.06.1818. - 13.03.1879.) izdeva Breslavā (tagad Vroclavā) krājumu "Aufgabe für Schachspieler", kurā bija 60 viņa uzdevumi, starp tiem uzdevums ideju, kuru vēlāk nosauca - Andersena mats vai dažos avotos - Andersena tēma.
Uzdevuma risinājums: 1. Lh5! Kxh5 2. Kg7 h6 3. Kf6! Kh4 4. Kg6#
Kovaļki (Isnaudas pagasts)
Kovaļki ir ciems Isnaudas pagastā, Ludzas novadā. Atrodas 273 km attālumā no Rīgas.
Alšanski
Alšanski jeb Alsenes kunigaiši  bija Lietuvas dižkunigaitijas dižciltīgo dzimta, kas cēlusies no Alsenes zemes valdniekiem. Alšēnu dzimtas pārstāvji ilgstoši bija Kijevas kņazi pēc Kijevas pievienošanas Lietuvai (1321-1435). Dzimtas vīriešu līnija beidzās 1556. gadā, īpašumi tika sadalīti starp sešām māsām, kas bija ieprecējušās Sapehu, Zaslavsku, Polubensku, Kurbsku, Kirdejevu, Solomerecku un Višņovecku dzimtās.
Enriko Gasparoto
Enriko Gasparoto (it; dzimis ) ir bijušais Šveices šosejas riteņbraucējs. Dzimis Sačilā, Gasparoto par profesionāli kļuva 2005. gadā  komandā, kurā aizvadīja trīs sezonas.
2007. gada Giro d'Italia Gasparoto kā pirmais no komandas šķērsoja finišu 1. posma komandu braucienā un nākamajā dienā valkāja līdera rokā krekliņu.
Savu pirmo uzvaru klasikās Gasparoto guva 2012. gada Amstel Gold Race; viņš uzvarēja sacensībās ar finišu pret kalnu, 90 metrus pirms finiša noķerot Oskaru Freiri un pārspējot Jelli Vanendertu un Peteru Saganu sprinta finišā. 2016. gadā viņš vēlreiz uzvarēja šajā sacensībās.
2020. gada beigās noslēdza karjeru. 2021. gada beigās pievienojās  komandai kā sporta direktors.
Majenna
Majenna (fr) ir Francijas departaments, viens no pieciem Luāras reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Majennas administratīvais centrs ir Lavāla. Departaments administratīvi ir sadalīts trijos apgabalos (arrondissements):
Sapjehas
Sapjehas (pl) jeb Sapegas (lt, be) bija Lietuvas lielkņazistes dižciltīgo dzimta. Daudzi Sapjehas bija Vitebskas, Podlahijas un citu Lietuvas provinču vaivadi. Pēc Polijas-Lietuvas kopvalsts nodibināšanas Sapjehu dzimtas ietekme pieauga, vairāki dzimtas piederīgie kļuva par Lietuvas lielhetmaņiem.
Dzimtas varenība saruka pēc zaudējuma Lietuvas cīņā pret karaļa Augusta II Stiprā atbalstītājiem Lielais Ziemeļu kara sākumā 1700. gadā. 1768. gadā Polijas-Lietuvas Seims Sapjehu dzimtas piederīgajiem piešķīra kņazu titulu, ko atzina Austrijas Impērija (1836 un 1840), vēlāk arī Krievijas Impērija (1874 un 1901). Pēc piedalīšanās Novembra sacelšanās notikumos Krievijas Impērijas varas iestādes atņēma Sapjehu dzimtas īpašumus.
Izcelsme
Sapjehu dzimta pa savu ciltstēvu uzskatīja lietuviešu bajāru Sungailu (miris ap 1433). Tomēr ģenealoģiski dzimta ir izsekojama līdz Lietuvas dižkunigaiša Kazimira IV rakstvedim Simonam Sopiham (1441-1449) un viņa dēliem Bogdanam un Ivanam, no kuriem cēlušies divi dzimtas atzari.
Caunes iela (Rīga)
Caunes iela ir iela Rīgā, Vidzemes priekšpilsētā, Teikā. Tā sākas pie krustojuma ar Džutas ielu un beidzas krustojumā ar Dzērbenes ielu. Ielas garums ir 531 metrs.
Ielu savienojumi
Caunes iela krustojas ar:
Stulbezers (Ances pagasts)
Stulbezers  (arī Stulbais ezers) ir aizaudzis noteces ezers Ventspils novada Ances pagasta rietumu daļā. Notece caur grāvi uz Rindas upi.
Latvijas pilsētu un novadu sadraudzības partneru uzskaitījums
Šajā uzskatījumā apkopotas Latvijas pilsētu un pašvaldību sadraudzības pilsētas un pašvaldības.
20px Aknīstes novads
== Alūksne ==
20px Balvi
== Bauska ==
20px Dagda
== Daugavpils ==
== Dobele ==
20px Jēkabpils
== Jelgava ==
== Jūrmala ==
20px Preiļi
== Rēzekne ==
== Rīga ==
20px Salacgrīvas novads
== Salaspils ==
20px Sigulda
== Skrunda ==
== Smiltene ==
20px Stende
== Talsi ==
20px Valka
== Valmiera ==
20px Vangaži
== Ventspils ==
Autonoja (pavadonis)
Autonoja, arī Jupiters XXVIII ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pavadoņa pagaidu apzīmējums bija S/2001 J1. Starptautiskā Astronomijas savienība pavadonim piešķīra vārdu Autonoja. Autonoja ir tēls grieķu mitoloģijā, māte haritām.
Putrāni (Krišjāņu pagasts)
Putrāni ir ciems Balvu novada Krišjāņu pagastā. Atrodas pagasta dienvidu daļā 2 km no pagasta centra Krišjāņiem, 47 km no novada centra Balviem un 246 km no Rīgas.
Autonoja (pavadonis)
Autonoja ir neliels pavadonis. Tā diametrs ir tikai apmēram 4 km. Pavadonis ir piederīgs Pāsifajas grupai.
Putrāni (Krišjāņu pagasts)
Apdzīvotā vieta atrodas pie autoceļa V493 (Ruskulova–Bērzpils). Putrānu kapu kapliča ir vietējas nozīmes arhitektūras piemineklis.
Kursīši
Kursīši ir ciems Latvijā, Saldus novada Kursīšu pagasta centrs pie Ezeres upes, autoceļu P105 (Butnāri - Saldus - Ezere) un V1163 (Silaiņi - Kursīši) krustojumā.
Argo (filma)
"Argo" (en) ir 2012. gada ASV trillera filma, kuras režisors ir Bens Afleks. Filmā stāstīts par 1980. gadā notikušo CIP veikto ASV diplomātu izvešanas operāciju no Teherānas Irānā, kur 1979. gadā sākās vairāk nekā gadu ilga ķīlnieku krīze. Galvenās lomas atveido pats Bens Afleks, kā arī Braians Krenstons, Alans Ārkins un Džons Gudmens.
Filmas pirmizrāde notika, ASV kinoteātros izrādīšana sākta. "Argo" saņēma pozitīvas kritiķu atsauksmes un Amerikas Kinoinstitūts to nosauca par vienu no desmit 2012. gada labākajām filmām. Filmu nominēja septiņām Amerikas Kinoakadēmijas balvām, no kurām tā ieguva trīs, tai skaitā labākās filmas nominācijā. Filma ir saņēmusi arī vairākas citas balvas, tai skaitā BAFTA kino balvu, Zelta globusa balvu, ASV Režisoru ģildes balvu, Critic's Choice Award balvu.
Mārupes novada pašvaldības vadītāju uzskaitījums
Uzskaitījums
{{legend| #24375B| Jaunais laiks |border=1px solid #AAAAAA}} {{legend| #647A28| Zaļo un Zemnieku savienība |border=1px solid #AAAAAA}} {{legend| #1f355e| Latvijas Reģionu apvienība |border=1px solid #AAAAAA}}
Ilūkste (stacija)
Ilūkste ir dzelzceļa stacija Pašulienē, Šēderes pagastā, Augšdaugavas novadā, 6 kilometrus no Ilūkstes pilsētas līnijā Eglaine—Daugavpils. Pasažieru vilcieni stacijā nepietur, tajā notiek tikai kravas operācijas.
Stacijas vietā 1921. gadā eksistēja Bundzišķu stacija. 1926. gadā tika atvērts Ilukstes pieturas punkts, kas 1931. gadā tika pārdēvēts par Ilūksti. 20. gadsimta 60. gadu beigās stacijā tika izbūvēti pievedceļi uz naftas bāzi.
Višķeri
Višķeri ir ciems Rēzeknes novada Lūznavas pagastā. Atrodas pagasta austrumu daļā 5 km no pagasta centra Lūznavas, 17 km no novada centra Rēzeknes un 209 km no Rīgas.
Apdzīvotā vieta atrodas pie vietējā autoceļa V581 (Ritiņi_Ismeri).
Ciema teritorijā atrodas valsts nozīmes arheoloģiskais piemineklis - Višķeru senkapi.
Ciema apkārtnē atrodas Rāznas ezers.
Jaunāko zinātņu politehniskais institūts
Jaunāko zinātņu politehniskais institūts (fr) ir Francijas augstskola, te tiek apmācīti aviācijas inženieri. Dibināta 1961. gadā, kopš 1998. gada atrodas IONIS Education Group grupā. Tā atrodas Tulūzā, Lionā, Marseļā un Parīzē.
JEF United Chiba
JEF United Chiba (ジェフユナイテッド千葉), pilns nosaukums JEF United Ichihara Chiba, zināmi arī kā JEF Chiba (ジェフ千葉), ir profesionāls Japānas futbola klubs, kurš spēlē Japānas futbola 2. līgā (J2 League). 2005. gada 1. februārī klubs nomainīja savu nosaukumu JEF United Ichihara uz pašreizējo nosaukumu.
Vēsture
Komanda sāka darboties kā uzņēmuma komanda Furukawa Electric Soccer Club (古河電気工業サッカー部) 1946. gadā. Kā uzņēmuma komanda tā divas reizes uzvarēja Japānas Futbola līgā, četras reizes — Imperatora kausā un trīs reizes — JSL līgas kausa izcīņā. Furukawa uzvarēja arī Āzijas klubu čempionātā 1986—1987, kas ir augstākais kluba sasniegums Āzijā; šis bija pirmais japāņu klubs, kurš to izdarīja.
Kopš līgas darbības sākuma 1965. gadā komanda vienmēr spēlēja Japānas augstākajā līgā un bija vienīgā Japānas komanda, kura nekad netika izslēgta no JSL1, kas bija viņu rekords J1 gados. 1978. gada sezonu komanda pabeidza izkrišanas pozīcijā (pēdējā no 10), taču palika līgā pēc tam, kad divās kārtās izslēgšanas spēlēs kopumā ar 1: 0 pārspēja Honda FC.
1991. gadā tā apvienojās ar "JR East" uzņēmuma komandu, kļūstot par East Japan JR Furukawa Football Club (東日本ジェイアール古河サッカークラブ) un pārdēvēja sevi par JEF United Ichihara pēc J.League dibināšanas 1993. gadā. Sākotnēji komandas izveidē bija iesaistīts bijušais Vācijas futbola izlases spēlētājs Pjērs Littbarskis.
No 1998. līdz 2000. gadam komanda cīnījās par palikšanu J.Līgā, un tā uzsāka virkni darbību, lai būtu konkurētspējīga komanda. Kopš Ivica Osima pieņemšanas darbā 2003. gadā, JEF United katru gadu pretendēja uz līgas titulu, neskatoties uz ierobežotajiem resursiem un grūtībām.
2006. gada 16. jūlijā Osims pameta komandu, lai pārņemtu Japānas izlases trenera vietu, un viņa vietā stājās viņa dēls un trenera palīgs Amārs Osims. . 2007. gada 5. decembrī tika paziņots, ka Amārs Osims tika atlaists pēc kluba zemās 13. vietas 2007. gada sezonā.
Pēc 13 spēlēm 2008. gada sezonā Josips Kuže tika atlaists no komandas galvenā trenera amata. 2008. gada 8. maijā tika paziņots, ka jaunais menedžeris ir Alekss Millers. Pirms pievienošanās JEF United Millers bija Liverpool FC pirmās komandas treneris līdzās Rafaelam Benitesam.
2009. gada 8. novembrī JEF United Chiba pēc 44 sezonām Japānas augstākajā divīzijā tika izslēgta no tās; kopš 2010. gada JEF United Chiba spēlē J līgas 2. divīzijā.
JEF United Chiba 2012. gada sezonā bija tuvu tikšanai J.Līgas 1. divīzijā. Klubs tika uzskatīts par vienu no favorītiem, kurš varētu iegūt tiesības uz paaugstināšanu. Pēc uzvarām pār komandām, kuras tiek uzskatītas par vājākām, piemēram, FC Gifu un FC Machida Zelvia, JEF spēlēja izslēgšanas spēles, tiekot līdz finālam. Tokijas Nacionālajā stadionā viņi ar 4:0 sagrāva Yokohama FC, bet pēdējā mačā zaudēja Oita Trinita ar 1:0.
2013. gada sezonā komanda spēlēja par tiesībām uz iekļūšanu J1 līgā. Viņi zaudēja pusfināla mačā Tokushima Vortis ar 1—1 (Chiba bija 6. vietā un Tokushima bija 3. vietā līgā un noteikumi paredzēja, ka klubs, kurš atrodas augstākā vietā turnīra tabulā, kļūst par uzvarētāju, pat, ja mačs beidzas neizšķirti).
2014. gada sezonā viņi atkal spēlēja play-off spēlēs par paaugstināšanu. Klubam nebija jāspēlē pusfinālā (Chiba bija 4. vieta, bet 3. vietā esošajam klubam ar nosaukumu Giravanz Kitakyushu bija problēmas ar stadionu, tāpēc Kitakyushu nevarēja spēlēt play-off). Finālā pret Montedio Yamagata viņi Ajinomoto stadionā zaudēja ar 0—1.
Stadioni
Savas mājas spēles komanda aizvadīja Ičiharas stadionā, bet kopš tā laika ir pārcēlusies uz lielāku, ērtāku stadionu Fukuda Denshi, kas tika atvērta Čibā 2005. gada sezonā. Kopš 2009. gada 1. oktobra komanda izveidoja jaunu treniņu vietu UNITED PARK netālu no Fukuda Denshi arēnas.
Sauklis
JEF United sauklis ir "Win By All" kopš 2001. gada.
Furukawa Electric Chiba
Tā bija JEF rezerves komanda, kas tika izveidota 1967. gadā. Komanda joprojām pastāv, kaut arī "uz papīra" vairs nav saistīti ar JEF. 2008. gadā viņi pārdēvēja sevi par SAI Ichihara un 2011. gadā pieņēma vārdu Vonds Ichihara.
JEF rezerves
JEF rezerves komanda līdz 2011. gadam spēlēja Japānas futbola līgā, Japānas futbola trešajā pakāpē. Bet 2011. gadā klubs paziņoja par B komandas beigšanu finansiālu problēmu dēļ.
23. šaha olimpiāde
23. šaha olimpiāde notika no 1978. gada 25. oktobra līdz 12. novembrim Argentīnas galvaspilsētā Buenosairesā.
Vispārīgs apskats
Olimpiādē piedalījās 66 komandas, ieskaitot ārpus konkursa spēlējušo Argentīnas otro komandu, kas tika pielaista Šveices sistēmai nepieciešamā komandu pāra skaita dēļ. No tām astoņu valstu komandas bija debitantes. Olimpiādē pirmoreiz spēlēja: Gajāna, Zaira, Ķīna, Lībija, Mauritānija, Apvienotie Arābu Emirāti, Šrilanka un Jamaika. Spēles reglaments: Šveices sistēma, 14 kārtas. Apdomas laiks: pirmās 2,5 stundās 40 gājieni, katrā nākamajā stundā 16 gājieni.
Olimpiādes rezultāti
Apzīmējumi: V — vieta; P — komandas dalībnieku iegūto punktu summa; KP — komandas iegūto punktu summa (2 punkti — uzvarēts, 1 — neizšķirts, 0 — zaudēts mačs); BHK — Buholca koeficients; + (uzvarēto), = (neizšķirto), - (zaudēto) maču skaits.
Godalgoto komandu dalībnieku individuālie rezultāti
Godalgoto komandu dalībnieku individuālie rezultāti redzami tabulās:
Kovaļki (Asūnes pagasts)
Kovaļki ir ciems Asūnes pagastā, Dagdas novadā. Atrodas 297 km attālumā no Rīgas.
Apdzīvotā vieta atrodas pie vietējā autoceļa V626 (Robežnieki_ Veceļi). Ciema apkārtnē atrodas zemnieku saimniecība Guntiņi, Ormijs.
Orna
Orna (fr) ir Francijas departaments, viens no trim Lejasnormandijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departaments nosaukts Ornas upes vārdā. Ornas administratīvais centrs ir Alansona. Departaments administratīvi ir sadalīts trijos apgabalos (arrondissements):
Dāņu meitene
"Dāņu meitene" (en) ir 2015. gada biogrāfiskā drāma, kuras režisors ir Toms Hūpers. Filmas sižets veidots pēc Deivida Ebershofa romāna The Danish Girl.
Filma ir par dāņu māksliniecēm: Lili Elbi (dzimusi kā Einārs Vegeners) un Gerdu Vegeneri. Einārs Vegeners ir viens no pirmajiem zināmajiem cilvēkiem, kam veikta dzimumu maiņas operācija. Galvenās lomas filmā attēlo Edijs Redmeins, Alīsia Vīkandere, Matiass Šoenertss un Bens Višovs.
Filmas pirmizrāde notika Venēcijas kinofestivālā. Vairākās valstīs (piemēram, Katarā, Bahreinā, Kuveitā) filma ir aizliegta. "Dāņu meitene" ir saņēmusi vairākus apbalvojumus, tā tika nominēta Amerikas Kinoakadēmijas balvai četrās nominācijās, no kurām vienu arī saņēma (Alīsia Vīkandere kā labākā aktrise otrā plāna lomā).
Izdzīvo tikai mīlētāji
"Izdzīvo tikai mīlētāji" (en) ir 2013. gada Apvienotās Karalistes un Vācijas filma, kuras režisors un scenārija autors ir Džims Džārmušs. Filmā galvenās lomas atveido Tilda Svintone, Toms Hidlstons, Mija Vašikovska, Antons Jeļčins, Džefrijs Raits, Slimans Dazi un Džons Hērts.
Filma ir neparasts mīlas stāsts starp diviem vampīriem, Ādamu un Ievu, kuru attiecības apdraud Ievas jaunākā māsa.
Meteor-M № 2-1
Meteor-M № 2-1 (Метеор-М № 2-1) bija Krievijas Meteor-M sērijas meteoroloģiskais pavadonis. Tas tika zaudēts 2017. gada 28. novembrī palaišanas laikā dzinējbloka nepareizas darbības dēļ.
Izdzīvo tikai mīlētāji
"Izdzīvo tikai mīlētāji" pirmizrāde notika Kannu kinofestivālā, kur tā sacentās par Zelta palmas zaru. BBC aptaujātu kritiķu vērtējumā tā tiek uzskatīta par vienu no 21. gadsimta labākajām filmām. 2019. gadā The Hollywood Reporter ierindoja to, kā ceturto labāko 2010. gadu filmu.
Meteor-M № 2-1
Pavadonis tika izgatavots uzņēmumā NPP VNIIEM pēc Roskosmos un Rosgidromet pasūtījuma.
Aizmirstās lietas
Sižets
Atradumu biroja aizmugurējā istabiņā, ar stingrā pieņēmēja atļauju, tika izveidots neliels teātra muzejs, pareizāk sakot, interešu klubs. Izmantojot vecā savādnieka laipnību, pie viņa ciemojas draugi mākslinieki un pie tējas tases atceras savas aktieru dzīves zvaigžņu brīžus.
Meteor-M № 2-1
Meteor-M № 2-1 tika palaists 05:41 UTC ar nesējraķeti Sojuz-2.1b / Fregat-M no Vostočnija kosmodroma starta laukuma 1S. Ar to kopā startēja arī 18 mikropavadoņi.
Aizmirstās lietas
Sižets
Nākamā revīzija var sagraut viņu miera salu. Par laimi, starp apmeklētājiem mākslinieki atpazīst bijušo konferansjē Juri Krūmu, kas atnācis apjautāties par pazudušo portfeli. Ar lielu prieku viņš piedāvā visai kompānijai pārvākties uz viņa vasarnīcu, kur jau vairākus gadus dzīvo vientulībā.
Lomās
'''Epizodēs:
Meteor-M № 2-1
Dzinējbloka vadības sistēmas algoritma kļūdas dēļ Fregat-M ar pavadoņiem veica nepareizas darbības, tādēļ zaudēja orientāciju un nokrita. Kļūmes iemesls bija tas, ka Sojuz startam no Vostočnija kosmodroma tika izmantota Fregat-M, kas līdz tam startēja no Baikonuras kosmodroma, programmatūra bez izmaiņām. Netika ņemts vērā, ka Vostočnijā raķetes palaišanas azimuts ir cits.
Benedikts Skrinda
Benedikts Skrinda (Benedikts Skrynda, 1868—1947) bija katoļu priesteris un rakstnieks. Viens no brāļiem Skrindām, Latgales Atmodas kustības darbiniekiem. Viļānu klostera priekšnieks (1924—1947).
Dzīvesgājums
Dzimis 1868. gada 6. martā (22. februārī) Līksnas pagasta Liepas Mukānu (tagad Vaboles pagastā) saimnieka Donata Skrindas un viņa sievas Apolonijas ģimenē. Mācījās Līksnas pagastskolā, nokārtoja eksāmenus aptiekas palīga darbam. Pēc vecāku nāves vadīja zemnieku saimniecību, no 1899. gada mācījās Mogiļevas katoļu garīgajā seminārā, 1903. gadā iesvētīts par priesteri. Bija vikārs Omskas katoļu draudzē (1903—1904), Pēterburgas sv. Katrīnas draudzē (1904—1905). 1906. gadā atgriezās Latvijā un kā prāvests kalpoja Jezupovas draudzē (1906—1908), Bukmuižas draudzē un Andzeļmuižas draudzē (1908—1911), bet pēc tam Andrupenes draudzē (1911—1914). 1913. gadā izdeva garīga rakstura grāmatu Svātam Stanislavam Kostkai. Pirmā pasaules kara laikā no 1914. gada kalpoja Balvu draudzē, 1919. gadā viņam nācies to pārtraukt un slēpties, jo LSPR varas iestādes viņam piespriedušas nāves sodu.
1923. gadā Rīgas arhibīskaps Antonijs Springovičs piedāvāja B. Skrindam iestāties Mariāņu kongregācijā, tādēļ viņš devās uz Marijampoles klosteri uzsākt noviciātu. 1924. gadā kļuva par Viļānu draudzes un Nagļu draudzes prāvestu un jaundibinātā Viļānu klostera priekšnieku. 1936. gadā viņš kādu laiku bija Rēzeknes klostera priekšnieks, tad atkal atgriezās Viļānos. Otrā pasaules kara beigās 1944. gadā B. Skrinda spēja atjaunot klosteri, bet 1947. gada decembrī PSRS varas iestādes klosteri slēdza un lika visiem klosterbrāļiem atbrīvot telpas. Mantu pārnešanas laikā viens no miličiem, kuram kaut kas nepatika, paņēma tēvu Benediktu aiz kakla un stipri pagrūda. Benedikts Skrinda nomira dažas dienas pēc šī atgadījuma, 1947. gada 10. decembrī, apglabāts Viļānu baznīcas dārzā.
Peļkājītes
Peļkājītes, peļkājīšu ģints (Prunella) ir vienīgā peļkājīšu dzimtas (Prunellidae) ģints, kas apvieno 13 neliela auguma dziedātājputnu sugas. Šī ir vienīgā endēmā Palearktikas putnu dzimta.
Peļkājīšu ģints zinātniskais nosaukums atvasināts no vācu valodas (Prunella) un latviski nozīmē brūnais.
Izplatība
Visas sugas mājo Eiropas un Āzijas kalnu reģionos, no kurām dažas sastopamas arī zemienēs. Lielākā daļa peļkājīšu nav izteikti gājputni, ziemas periodā aukstākos apgabalus atstāj, laižoties no kalniem lejup. Visplašākais izplatības areāls ir Alpu peļkājītei (Prunella collaris) un peļkājītei (Prunella modularis), kas sastopamas ne tikai Eirāzijā, bet arī Ziemeļāfrikā.
Latvijā
Latvijā sastopamas divas peļkājīšu sugas: peļkājīte (Prunella modularis) un Sibīrijas peļkājīte (Prunella montanella). Peļkājīte ir parasta un izplatīta ligzdotāja, bet Sibīrijas peļkājītei līdz šim bijuši 9 novērojumi.
Kopīgās īpašības
Peļkājītes ir mazi, neuzkrītoši, visbiežāk pelēkbrūni putniņi, ārēji atgādinot zvirbuļus. Ķermeņa garums 14—18 cm, svars 25—35 g. Knābis smalks un ass, norādot, ka peļkājītes galvenokārt barojas ar kukaiņiem. Ārpus vairošanās sezonas barojas arī ar ogām un sēklām. Lai būtu vieglāk sagremot sēklas, peļkājīte uzlasa un norij arī granti un smiltis.
Lielākā daļa sugu uzturas baros. Izņēmums ir peļkājīte, kas baros tikai barojas, bet pamatā ir vienpate. Peļkājītēm sezonā ir 2—3 perējumi. Tās veido monogāmus pārus, kuri lielākajai daļai sugu kopīgi būvē ligzdu un perē. Izņēmums ir atkal peļkājīte, kuras tēviņš nepiedalās ne ligzdas veidošanā, ne perēšanā. Ligzdai ir cieša kausa forma, dējumā apmēram 4 zaļas vai zilas olas bez raibumiem. Inkubācijas periods ilgst apmēram 12 dienas. Par mazuļiem rūpējas abi vecāki. Jaunie putni izlido apmēram 12 dienu vecumā.
Sistemātika
Peļkājīšu dzimta (Prunellidae)
Kovaļovka (Silmalas pagasts)
Kovaļovka ir ciems Silmalas pagastā, Rēzeknes novadā. Atrodas 231 km attālumā no Rīgas.
Kovaļovkā dzimis Juris Gaigals (1931_2018), gleznotājs.
Pretīgais 8nieks
"Pretīgais 8nieks" (en) ir 2015. gada amerikāņu vesterns, kura režisors ir Kventins Tarantīno.
Filma ir par astoņiem svešiniekiem, kas iebraucamajā sētā paslēpušies no sniega vētras, darbība notiek pēc Amerikas pilsoņu kara. Tajā galvenās lomas attēlo Semjuels Džeksons, Kurts Rasels, Dženifere Džeisone Lī, Voltons Godžinss, Demjans Biširs, Tims Rots, Maikls Madsens un Brūss Dīrns.
Maija iela (Rīga)
Maija iela ir iela Rīgā, Vidzemes priekšpilsētā, Teikā. Tā sākas pie krustojuma ar Palmu ielu un beidzas krustojumā ar Džutas ielu. Ielas garums ir 241 metri.
Ielu savienojumi
Maija iela krustojas ar:
Zilganais meldrs
Zilganais meldrs (la) ir grīšļu dzimtas suga. Savvaļā tā ir sastopama Eirāzijā. Ziemeļu un rietumu Eiropā galvenokārt aug jūras un okeāna piekrastē sāļainā augsnē. Latvijā zilganais meldrs sastopams nevienmērīgi — diezgan bieži jūras un Rīgas līča piekrastē, retumis Daugavas ielejā, pārējā teritorijā ļoti reti vai nav sastopams.
Suga veido saaudzes jūras piekrastē, miklos smiltājos, piejūras ezeru palienē un upju sērēs.
Apraksts
Zilganais meldrs ir daudzgadīgs, 1-2,5 m garš grīšļu dzimtas lakstaugs, kurš veido ceru. Stublājs ir apaļš, bezlapains, zilganzaļš, ar lapu makstīm pie pamata. Ziedkopa ir salikts čemurs, kurš ir izvietots stublāja galā. Pie ziedkopas pamata stāva seglapa, kas apmēram ziedkopas garumā vai to mazliet pārsniedz. Ziedkopa ir diezgan blīva (ga 2—5 cm), zari ir dažāda garuma, vārpiņas rūsganbrūnas, ziedplēksnes sīkkārpainas. Ziedam ir 2 drīksnas (būtiska atšķirības pazīme no ezera meldra). Auglis ir vienpusēji plakani uzpūsts riekstiņš (ap 0,2 cm garš). Zied jūnijā un jūlijā.
Eglaine (stacija)
Eglaine ir dzelzceļa stacija Eglainē, Eglaines pagastā, Augšdaugavas novadā līnijā Eglaine—Daugavpils. Eglaine ir Latvijas robežstacija, atrodas 5 kilometrus no Latvijas robežas. Pasažieru vilcieni stacijā nepietur.
Stacija sākotnēji zināma ar nosaukumu Jelovka. Esošā stacijas ēka uzbūvēta 1927. gadā.
Erjons Bogdani
Erjons Bogdani (sq; dzimis ) ir bijušais albāņu futbolists, spēlējis uzbrucēja pozīcijā, bijis Albānijas futbola izlases dalībnieks. Pēc spēlētāja karjeras beigām treneris.
Spēlētāja karjeru sācis dzimtajā Albānijā, tomēr lielāko karjeras daļu aizvadījis Itālijā. Izlases sastāvā aizvadījis 74 spēles, kurās guvis 18 vārtus (Albānijas izlases rekords). Tiek uzskatīts par vienu no visu laiku labākajiem Albānijas futbolistiem.
Pēc karjeras beigām kļuvis par treneri. 2015. gadā bijis izlases trenera asistents, kopš 2016. gada vada Albānijas U-19 izlasi.
Rudbāržu stacija
Rudbāržu stacija ir ciems Dienvidkurzemes novada Kalvenes pagastā. Izvietojies pagasta ziemeļaustrumu daļā 10 km no pagasta centra Kalvenes, 49,5 km no novada centra Grobiņas un 163 km no Rīgas.
Apdzīvotā vieta izvietojusies uz ziemeļiem no autoceļa V1275, Garūdenes upes krastā. Ciems veidojies pie dzelzceļa līnijas Jelgava—Liepāja stacijas Rudbārži.
Tātad... Karš!
"Tātad... Karš!" (en) ir 2012. gada ASV romantiska komēdija, kuras režisors ir MakDžī. Galvenās lomas filmā atveido Kriss Pains, Toms Hārdijs, Rīza Viterspūna un Tils Švaigers. Filmas pirmizrāde notika.
Divi CIP darbinieki, kuri ir arī labākie draugi, atklāj, ka abi satiekas ar vienu un to pašu sievieti.
Pī dzīve
"Pī dzīve" (en) ir 2012. gada ASV 3D piedzīvojumu drāma, kuras režisors ir Ans Lī. Tās sižets ir balstīts uz kanādiešu rakstnieka Jana Martela romānu ar tādu pašu nosaukumu. Filma ir par indiešu pusaudzi Pī, kas ir izdzīvojis kuģa katastrofā, kurā gāja bojā viņa ģimene, un Bengālijas tīģeri Ričardu Pārkeru. Filmā galvenās lomas atveido Suradžs Šarma, Irfans Kāns, Tabu, Adils Huseins, Žerārs Depardjē un Reifs Spols.
Filmas pirmizrāde notika Ņujorkas filmu festivālā. "Pī dzīve" saņēma galvenokārt pozitīvas kritiķu atsauksmes. Amerikāņu Filmu institūts to nosauca par vienu no desmit 2012. gada labākajām filmām. "Pī dzīve" tika nominēta 11 Amerikas Kinoakadēmijas balvām, tai skaitā labākās filmas nominācijā, bet balvas ieguva nominācijās "Labākais režisors", "Labākā oriģinālmūzika", "Labākais operatora darbs" un "Labākie vizuālie efekti".
Caunes iela
Caunes iela var būt:
LIBOR
LIBOR jeb Londonas starpbanku tirgus likme (angļu: London Interbank Offered Rate) ir procentu likme, ar kādu bankas aizņemas līdzekļus Londonas starpbanku tirgū. To katru dienu nosaka, ņemot vērā vismaz astoņu banku procentu likmes. LIBOR likmes tiek pārvaldītas starpkontinentālajā biržā vai ICE. To aprēķina no piecām valūtām ar septiņiem dažādiem termiņiem, sākot no vienas diennakts līdz gadam. Piecas valūtas, par kurām aprēķina LIBOR, ir Šveices franks, eiro, sterliņu mārciņa, Japānas jena un ASV dolārs. Britu Baņķieru asociācijas noteiktais LIBOR indekss ir pasaulē visplašāk izmantotais īstermiņa procentu likmju indekss. No bankām saņemamās likmes ir sakārtotas dilstošā secībā. Augšējās un apakšējās kvartiles nav iekļautas, lai novērstu novirzes. Tad aprēķina atlikušo datu vidējo aritmētisko vērtību, lai iegūtu LIBOR likmi. Process tiek atkārtots katrai no 5 valūtām un 7 termiņiem, tādējādi iegūstot 35 atsauces likmes. Visbiežāk tiek izmantotas 3 mēnešu LIBOR atsauces likmes.
Definīcija
LIBOR jeb Londonas starpbanku piedāvājuma likme ir globālā atsauces likme nenodrošinātajiem īstermiņa aizņēmumiem starpbanku tirgū. Tas darbojas kā īstermiņa procentu likmju kritērijs. To izmanto procentu likmju mijmaiņas darījumu, valūtas maiņas darījumu, kā arī hipotēku cenu noteikšanai. Tas ir finanšu sistēmas veselības rādītājs un sniedz priekšstatu par gaidāmo centrālo banku politikas likmju trajektoriju.
Banka, kura vēlas aizņemties līdzekļus vai pieņemt noguldījumus no citas bankas, noteiks procentu likmi (Libid) no Londonas starpbankas, bet Londonas starpbanku vidējā likme (Limean) ir vidējā summa no abām. Libor ir galvenais standarta līmenis, kas atspoguļo to, cik daudz izmaksās vienai bankai, aizņemoties no otras.
Operācija "Katrīna"
Operācija "Katrīna" (Operation Catherine) bija Lielbritānijas Karaliskās flotes plānota militārā operācija Baltijas jūrā, kuru īstenot sākt bija plānots 1940. gada martā. Idejas autors bija Pirmais Admiralitātes Lords Vinstons Čērčils un tās plānošanu veica flotes admirālis Lords Korks.
Čērčils 1939. gada 12. septembrī piedāvāja izveidot ievērojamu flotes grupu — speciāli pārbūvētus novecojušus Pirmā pasaules kara laika Revenge klases kaujas kuģus Royal Sovereign, Revenge un Resolution, vienu aviācijas bāzeskuģi, piecus kreiserus, divas iznīcinātāju flotiles, zemūdenes un atbalsta kuģus. Operācijas īstenošanai kuģiem būtu jāuzliek daudz biezākas bruņas un jāpievieno papildus pontonu korpusi, kas tiem ļautu izpeldēt seklos Dānijas jūras šaurumus, kā arī padarītu tos izturīgākus pret torpēdām un aviācijas uzlidojumiem.
Darbs pie operācijas tālākas īstenošanas tika atcelta 1940. gada 20. janvārī.
Evija Dāboliņa
Evija Dāboliņa (dzimusi 1973. gada 21. oktobrī) ir profesionāla tērpu māksliniece un stiliste. Viens no darbības pamatvirzieniem — laikmetīgais etnostils. Radošais kredo: skatuves tēls kā mākslasdarbs. Evija veidojusi tērpus ērģelniecei Ivetai Apkalnai, pianistam Reinim Zariņam, dzejniecei Mārai Zālītei, dziedātājai Ievai Paršai, horeogrāfam Jānim Purviņam, Baibai Sipeniecei-Gavarei, Valsts akadēmiskajam korim “Latvija” un citiem ievērojamiem māksliniekiem.
Biogrāfija
Evija Dāboliņa dzimusi 1973. gada 21. oktobrī Rīgā. Vectēvs — mākslinieks-noformētājs Indulis Rudzītis, vecmāmiņa — māksliniece Izolde Pļavniece.
Izglītība
Pamatskolas gadi Evijai pagāja Rīgas 64. vidusskolā, un viņa jau 1. klasē vēlējās kļūt par modes mākslinieci. Mācībām Rīgas Lietišķās mākslas vidusskolā (absolvēja 1993. gadā ar meistara grādu trikotāžas apģērbu modelēšanas specialitātē) sekoja studijas Latvijas Mākslas akadēmijā, ko Evija absolvēja 1998. gadā ar bakalaura grādu modes dizaina specialitātē. Spēcīgu māksliniecisku ietekmi Evija guvusi no pasniedzējiem Oļega Dzjubenko un Borisa Bērziņa
Māksliniece papildinājusi prasmes Londonas Sv. Mārtiņa Mākslas un dizaina koledžā (patlaban Central Saint Martins) un Hamburgas Modes augstskolā (1996) pie profesores Aleksandras Albrantas.
No 2006. līdz 2008. gadam Evija mācījās Latvijas Kultūras akadēmijas Tradicionālās kultūras un latviešu folkloras programmā un, piedaloties ekspedīcijās, izzināja aeroarheoloģiju kopā ar Juri Urtānu.
1993 — 1999
Evija Dāboliņa bijusi modes lapu redaktore nedēļrakstā “Tev” (1993—1994), nedēļraksta “Fokuss” modes lapu redaktore (1997—1999), stila lapu autore žurnālos “Una” un “Pastaiga” sadarbībā ar fotogrāfiem Māri Bogustovu un Māri Ločmeli (1997—2000). Veidojusi iknedēļas “Modes apskatu” “Radio 2” (1993—1994).
1994. gadā “Nepieradinātās modes asamblejā” Evija rādīja kolekciju “Krēslas stundā”. Māksliniece piedalījusies BT1, Latvijas Modeļu asociācijas, aģentūru “Mis Latvija” un “Misis Latvija”, reklāmas aģentūras “Virus Art” rīkotajos konkursos un pasākumos, Kaspara Bindemaņa 30 gadu jubilejas svinību koncertizrādē “Piritona Šmeketē atgriešanās” un modes skatē “Baltijas baleta festivāls” (1997, Rīga). Veidojusi tērpus pseidogrupas FLY izgājienam Mūzikas gadabalvas 2003 pasniegšanas ceremonijā. Par nozīmīgu savā 90. gadu karjerā uzskata tērpu kolekciju “Mute” modes skatei Red Hot Southern Comfort (1998, Rīga). Veidojusi grupas Odis stilu, radījusi skatuves tērpus Olgai Rajeckai, Janai Kay, Igo, Ainaram Virgam.
Evija saņēmusi Grand Prix Baltijas valstu festivālā “Mode. Māksla. Mūzika” kategorijā “Karnevāls” (1997, Kauņa), kategorijā “Džezs” (1997, Rīga) un kategorijā “Parīze, XVII—XIX gadsimts” (1998, Rīga).
Bijusi stiliste SIA “Mēmais šovs” producētajiem raidījumiem “Mēmais šovs 2x2”, “Prāta banka” (2002—2009), “Ak, kungs” (2003—2004), “Zelta drudzis”, “Zelta ģimene”, “Brīnumzemes lielais šovs”, “Atklāj īsto”. Sadarbojusies ar raidījumiem “TV3 ziņas” un “Nekā personīga”.
2000 — 2006
1999. gadā Evija Dāboliņa nodibināja radošo darbnīcu “DBL”. Mākslinieces logotipa idejas un veidola autors ir Ēriks Stendzenieks.
Evijas veidotā stila firmaszīme savulaik bija mati ragu veidolā (modes skate “Stils nr. 2”, 1997, Rīga) un svārkbikses (personiskā modes skate PEACE, 2002, Rīga). 2005. gada IX Latvijas Skolu jaunatnes dziesmu un deju svētku atklāšanas koncertā skatītāji varēja novērtēt 200 baltu kleitu, ko Evija radīja Renāra Kaupera “Manas dziesmas” pirmatskaņojumam.
2007 — mūsdienas
Spēcīgs pašas izveidotā etnostila pieteikums bija modes skate “Krustdūriens”, kas notika 2007. gada 12. jūlijā Spīķeru koncertzālē un ko līdzveidoja komponists Valts Pūce, horeogrāfe Rūta Nordmane, grima māksliniece Baiba Grīna un matu sakārtojuma meistars Pērs Bogomazovs. Izrādē piedalījās Lelde Apsīte, Kaspars Zvīgulis, Agris Daņiļevičs, Jānis Vimba, Edmonds Labanovskis, Andrejs Filipovs, Kristaps Ceļmalnieks, Kārlis Božs, Raivis Dzjamko un Ģirts Bisenieks.
2008. gadā Evija Dāboliņa radīja solistu tērpus XXIV Latviešu vispārējo dziesmu un deju svētku atklāšanas koncertam “Dziedot dzimu, dziedot augu”.
Tajā pašā 2008. gadā ar tērpiem uzvedumam “Latvijai 90” sākās Evijas Dāboliņas sadarbība ar režisoru Uģi Brikmani. Kopīgo veikumu desmit gadu garumā 2018. gadā vainagoja XXVI Latviešu vispārējie dziesmu un deju svētki. Evija bija Lielās balvas, laureātu balvas un virsdiriģentu un virsvadītāju goda rozešu autore. Viņa veidoja arī solistu un vadītāju tērpus pūtēju orķestru Dižkoncertam, radīja skatuves tērpu noformējuma koncepciju un pirmās daļas “Māras atnākšana” dejotāju tērpus deju lieluzvedumam “Māras zeme”, kā arī skatuves tērpu koncepciju un tērpus virsdiriģentiem, solistiem, instrumentālistiem, koncerta vadītājiem. 2013. gadā Evijas Dāboliņas veikums bija redzams Rīgas svētku lieluzvedumā “Lielpilsētas sapņi” un Latvijas Radio kora koncertuzvedumā “Imants un Ziedonis”.
Evija darināja vadītāju tērpus "Lielās mūzikas balvas 2014unMūzikas gadabalvas 2014" pasniegšanas ceremonijai.
Spožs Latvijas tēla starptautiskās reprezentācijas brīdis bija 2014. gada Pasaules koru olimpiādes atklāšanas un noslēguma koncerts, kam Evija veidoja pasākuma vadītāju, solistu un diriģentu tērpus.
2016. gadā Evija veidoja pasākuma vadītāju tērpus VIII Starptautiskā tautas deju festivāla “Sudmaliņas“ atklāšanas un noslēguma ceremonijai.
2017. gadā Evija Dāboliņa radīja goda rozetes un uzraudzīja virsdiriģentu tērpu stilistisko vienotību Ziemeļu un Baltijas valstu dziesmusvētkiem (2015) un 3. Eiropas koru olimpiādei un “Nāciju Grand Prix Rīga 2017”.
2018. gadā atzīmējām Zigmāra Liepiņa un Māras Zālītes rokoperas “Lāčplēsis” 30. jubileju, tai par godu tika veidots jaunuzvedums, un Evija Dāboliņa bija tērpu māksliniece. 2018. gadā notika deju uzveduma “Kal mani no jauna. Rīgas leģenda” pirmizrāde, un dejotāji bija ģērbušies Evijas Dāboliņas tērpos.
Ērģelniece Iveta Apkalna uzstājas tikai Evijas Dāboliņas radītajos tērpos, un šie tērpi redzami arī to albumu noformējumā, ko ieskaņojusi mūsu ievērojamākā ērģelniece.
2022. gadā Evija Dāboliņa pievērsās glezniecībai, viņas darbi bijuši redzami Barselonā, un 2022. gada rudenī gaidāma Evijas personālizstāde Latgales vēstniecībā GORS.
Darbi
'''Kolekcijas festivālā “Mode. Māksla. Mūzika”:'''
Tērpi deju studijas “Dzirnas” izrādēm:
Tērpi teātra izrādēm:
Tērpi JVLMA operstudijai “Figaro” izrādēm:
Tērpi deju lieluzvedumiem:
Henadzs Buravkins
Henadzs Buravkins (be, ru, dzimis, miris ) bija baltkrievu dzejnieks, žurnālists un diplomāts.
Alpha Dog Games
ZeniMax Halifax Ltd. (komercnosaukums: Alpha Dog Games) ir videospēļu izstrādātājs no Jaunskotijas, Kanādā. 2019. gada oktobrī uzņēmumu iegādājās ZeniMax Media.
Henadzs Buravkins
Biogrāfija
Dzimis Vitebskas apgabala Šuļacinas ciemā. Absolvēja Baltkrievijas Valsts universitāti 1959. gadā.
Alpha Dog Games
Vēsture
2009. gadā dibinātāji Šons Vudss un Džefs Kamerons nolēma pārnest savu iepriekšējo spēļu veidošanas pieredzi uz mobilā ekrāna, izveidojot nelielu indie izstrādes studiju. 2012. gadā izdevās izveidot Wraithborne spēli ActionRPG žanrā iOS un Android ierīcēm. Bet atpazīstamība samazinājas, kad Supercell izlaida jaunu spēli Clash of Clans.
2016. gadā bija izdota MonstroCity: Rampage spēle mobilajām ierīcēm, kas veicināja studijas veiksmi. Spēlē bija tādi radikāli elementi kā tiešsaistes kopienas spēle, mikrotransakcijas un mainīgi sižeti. Spēle guva atzinību no kritiķu puses un ir izveidojusi fanu kopienu visā pasaulē. Spēle pirmo reizi parādījās App Store lietotne, un saskaņā ar App Annie datiem spēle tika ierindota starp 100 populārākajām iPad spēlēm 103 valstīs.
Dibinātāji apceļoja pasauli, piedaloties NSBI tirdzniecības misijās, nozares izstādēs un videospēļu kongresos. Vienā no šīm izstādēm uzrunāja Bethesda Softworks. Mērilendā bāzētajam spēļu izdevējam bija nepieciešams paplašināt savu mobilo spēļu pieredzi. 2019. gada oktobrī Bethesda Softworks iegādājās neatkarīgo studiju Alpha Dog Games. Šajā laikā uzņēmums izveidoja Ninja Golf iOS un Android operētājsistēmām, kas ir oriģinālās Atari 7800 spēles rimeiks.
Pirmā spēle, kas iznāks pēc iegādes un nozīmīgas paplašināšanas ir Mighty DOOM, arkādes šūteris mobilajām ierīcēm, kas bija izdota 2021. gada beigās.
Henadzs Buravkins
Biogrāfija
No 1972. līdz 1978. gadam Burakins bija žurnāla Маладосць galvenais redaktors, kur viņš publicēja dažus Vasiļa Bikava un Vladzimira Karatkeviča darbus. No 1980. līdz 1990. gadam bija parlamenta loceklis. Bija viens no likuma virzītājiem, kas uzlaboja baltkrievu valodas statusu Baltkrievijas PSR.
Serbijas prezidentu uzskaitījums
Šajā uzskaitījumā apkopoti Serbijas prezidenti, kopš 1944. gada. Uzskaitījumā iekļauti Serbijas Sociālistiskās Republikas (Dienvidslāvijas Sociālistiskās Federatīvās Repblikas sastāvdaļa no 1944. līdz 1992. gadam) valsts vadītāji, Serbijas Republikas (Serbijas un Melnkalnes sastāvdaļa no 1992. līdz 2006. gadam) prezidenti un Serbijas prezidenti kopš 2006. gada, kad atdalījas Melnkalne.
Henadzs Buravkins
Biogrāfija
No 1990. līdz 1994. gadam bija Baltkrievijas pastāvīgais pārstāvis Apvienoto Nāciju Organizācijā. Vēl 1990. gados Buravkins vadīja Franciska Skarinas baltkrievu valodas biedrību.
Serbijas prezidentu uzskaitījums
Uzskaitījums
=== Serbijas Sociālistiskā Republika (Dienvidslāvijas sastāvdaļa) (1944 — 1991)  === {{legend| #DD0000 | Dievidslāvijas komunistu līga |border=1px solid #AAAAAA}} {{legend| #CC0000 | Serbijas Sociālistu partija |border=1px solid #AAAAAA}}
Henadzs Buravkins
Biogrāfija
Miris 2014. gada 30. maijā no vēža.
Serbijas prezidentu uzskaitījums
Uzskaitījums
=== Serbijas Republika (Serbijas un Melnkalnes sastāvdaļa) (1991 — 2006)  ===
Henadzs Buravkins
Literārā darbība un apbalvojumi
Buravkins bija vairāku dzejas grāmatu autors. Ar dažiem no viņa dzejoļiem tika komponēta mūzika, tai skaitā šūpuļdziesmas. Tika apbalvots ar Baltkrievijas Ļeņina komjaunatnes prēmiju (1972) UN Jankas Kupalas Valsts literatūras prēmiju (1980).
Līgatnes novada pašvaldības vadītāju uzskaitījums
Šajā uzskaitījumā apkopoti Līgatnes novada pašvaldības vadītāji. Līgatnes novads tika izveidots 2009. gada 1. jūlijā, apvienojot Līgatnes pagastu un Līgatnes pilsētu.
Uzskaitījums
{{legend| #99CC33| Vienotība |border=1px solid #AAAAAA}} {{legend| gold| Mēs Līgatnei |border=1px solid #AAAAAA}} {{legend| yellow| Līgatnes novada izaugsmei |border=1px solid #AAAAAA}}
Serbijas prezidentu uzskaitījums
Uzskaitījums
{{legend| #CC0000 | Serbijas Sociālistu partija |border=1px solid #AAAAAA}} {{legend| orange | Serbijas Pilsoniskā savienība |border=1px solid #AAAAAA}} {{legend| #126180 | Serbijas Demokrātiskā partija |border=1px solid #AAAAAA}} {{legend| #1E90FF | Serbu atdzimšanas kustība |border=1px solid #AAAAAA}} {{legend| #3BB9FF | G17 Plus |border=1px solid #AAAAAA}} {{legend| #FFE800 | Demokrātiskā partija |border=1px solid #AAAAAA}}
30px Serbijas Republika (2006 — mūsdienas) 30px
{{legend| #CC0000 | Serbijas Sociālistu partija |border=1px solid #AAAAAA}} {{legend| #FFE800 | Demokrātiskā partija |border=1px solid #AAAAAA}} {{legend| #000099 | Serbijas Progresīvā partija |border=1px solid #AAAAAA}}
Amfotēriskums
Amfotēriskums jeb amfoteritāte ( — 'abējāds") ir vielu spēja būt gan elektronu pāru donoriem, gan akceptoriem. Šādām vielām atkarībā no apstākļiem piemīt kā skābas, tā bāziskas īpašības, respektīvi, tādas vielas spējīgas reaģēt kā ar bāzēm, tā skābēm.
Amfotēriskuma jēdzienu kā vielu divējādas uzvedības raksturojumu ieviesa franču ķīmiķi Žozefs Luijs Gē-Lisaks un Luijs Žaks Tenārs (Louis Jacques Thénard) 1814. gadā, bet šo jēdzienu precizēja vācu ķīmiķis Arturs Hančs (Arthur Rudolf Hantzsch), izmantojot skābju un bāzu mijiedarbības vispārīgo ķīmisko teoriju.
Pie amfotērajiem hidroksīdiem pieder tādu elementu kā alumīnijs un cinks hidroksīdi.
Nacionālā civilās aviācijas skola
Nacionālā civilās aviācijas skola (fr, ENAC) ir augstākā skola (grande école) Francijā. Dibināta 1949. gadā, atrodas Tulūzā. Te tiek apmācīti aviācijas inženieri.
Merjamā
Merjamā (et) ir pilsētciemats (alev) Igaunijas centrālajā daļā Raplas apriņķī, Merjamā pagasta administratīvais centrs. 2021. gada sākumā tajā bija 2547 iedzīvotāju.